
TRADICINIO PAGARBOS BĖGIMO
„IŠĖJUSIEMS ANAPILIN ATMINTI“
N U O S T A T A I

TIKSLAS

1. Pagerbti visus bėgimo mėgėjus, išėjusius Anapilin.
2. Pakviesti ir skatinti, kad visų bėgimą kultivuojančių klubų atstovai bei kiti mūsų šalies gyventojai gausiai dalyvautų šiame pagarbos bėgime.
3. Populiarinti bėgimą kaip vieną iš efektyviausių ir prieinamiausių sveikatingumo priemonių mūsų šalies gyventojų tarpe.

LAIKAS IR VIETA 
Bėgimas vyks 2011 m. lapkričio mėn. 6 d. Pasvalyje miesto parke Dalyvių registracija:

a) išankstinė telef. 8-614-61285,  8-698-02394 nuo 7 val. iki 21 val. 

b) varžybų dieną – Pasvalio miesto parko stadione nuo 9 val. iki 11.45 val.


c) startas Pasvalio miesto parko stadione – 12.00 val.

d) renginio aptarimas - Pasvalio miesto parko stadione -13.30 val.

DALYVIAI

Bėgime gali dalyvauti visi mūsų šalies ir užsienio gyventojai, pasitikrinę sveikatą ir gavę gydytojo leidimą dalyvauti bėgimo varžybose bei savo parašu patvirtinę, kad už sveikatą ir visas pasekmes varžybų metu atsako patys. Ikimokyklinio amžiaus vaikai, jeigu kartu su jais nėra bent vieno iš tėvų, privalo turėti raštišką tėvų sutikimą, kuriame nurodo, kas leidžia savo vaikui dalyvauti bėgimo varžybose ir prisiima visą atsakomybę už jo (jos) sveikatą kelionės ir varžybų metu. Už moksleivių elgesį kelionės ir varžybų metu atsako mokytojai, tėvai, treneriai arba kiti juos lydintys asmenys.

VARŽYBŲ PROGRAMA
Moterims 18 m. ir vyresnėms – bėgimo nuotolis – 8 km;

Vyrams - 18 m. ir vyresniems – bėgimo nuotolis – 12 km;
Mergaitėms 17 m. ir jaunesnėms – bėgimo nuotolis - 4 km;

Berniukams 17 m. ir jaunesniems – bėgimo nuotolis – 4 km.
VARŽYBŲ RENGĖJAI IR DALYVIŲ PRIĖMIMO SĄLYGOS

Varžybų nugalėtojai ir prizininkai nustatomi tik individualiojoje įskaitoje, vadovaujantis lengvosios atletikos taisyklėmis, pagal pasiektus geriausius rezultatus. Varžybų nugalėtojai bus apdovanojami prizais ir aukso medaliais. Antrųjų ir trečiųjų vietų laimėtojams bus įteikti sidabro ir bronzos medaliai.

VARŽYBŲ RENGĖJAI IR DALYVIŲ PRIĖMIMO SĄLYGOS
Bėgimą organizuoja ir rengia Lietuvos bėgimo mėgėjų asociacija kartu su Pasvalio bėgimo mėgėjų ir sveikos gyvensenos klubu „Vėtra“, kartu ir Pasvalio sporto mokykla. 
Kelionės, mitybos ir nakvynės išlaidas apmoka dalyvius į šias varžybas siunčianti organizacija, rėmėjai arba visas išlaidas apmoka patys dalyviai. Visi bėgimo dalyviai apdovanojami atminimo gairelėmis ar medaliais (pagal galimybes).
